Απόστολος Καλδάρας

Ο Απόστολος Καλδάρας (Τρίκαλα, 7 Απριλίου 1922 – Αθήνα, 8 Απριλίου 1990) ήταν Έλληνας συνθέτης.

 Βιογραφία 
Γεννήθηκε στα Τρίκαλα της Θεσσαλίας στις 7 Απριλίου 1922. Τέλειωσε το Γυμνάσιο και ασχολήθηκε στην αρχή ερασιτεχνικά με το μπουζούκι. Στη διάρκεια όμως της Κατοχής ασχολήθηκε επαγγελματικά με αυτό το μουσικό όργανο και βεβαίως με τη μουσική που αυτό εκπροσωπούσε.
Αμέσως μετά την κατοχή ξεκίνησε τις ηχογραφήσεις, το 1946. Το τραγούδι το οποίο και τον ανέδειξε και τον κατέταξε στους μεγαλύτερους μουσικοσυνθέτες και στιχουργούς του είδους αυτού ήταν το "Νύχτωσε χωρίς φεγγάρι". Συνεργάστηκε με πολλά σπουδαία ονόματα της εποχής όπως το Βαγγέλη Περπινιάδη, το Στράτο Διονυσίου, το Μιχάλη Μενιδιάτη κ.ά. Στιχουργικά συνεργάστηκε με τους στιχουργούς Κώστα Βίρβο, Ευτυχία Παπαγιαννοπούλου, Λευτέρη Παπαδόπουλο, Πυθαγόρα, Σώτια Τσώτου και με πολλούς άλλους.

Ο Απόστολος Καλδάρας πέθανε στις 8 Απριλίου 1990 και κηδεύτηκε στο κοιμητήριο του Κόκκινου Μύλου με παρουσία πολύ κόσμου και καλλιτεχνών.

 Δισκογραφία 33 στροφών 

 1969 - Εβίβα ρεμπέτες
 1971 - Ο Γιώργος Νταλάρας τραγουδά Απόστολο Καλδάρα
 1971 - Σήμερον
 1972 - Μικρά Ασία
 1973 - Βυζαντινός Εσπερινός
 1974 - Για ρεμπέτες και για φίλους
 1974 - Ροβινσώνες
 1975 - Σκόρπια φύλλα
 1976 - Τα σήμαντρα
 1977 - Τελευταία νύχτα
 1977 - Οι ξεριζωμένοιΗ μουσική των τραγουδιών του δίσκου αυτού χρεώθηκε στο όνομα του Κώστα Βίρβου, ο οποίος ήταν και ο στιχουργός τους επειδή ο Καλδάρας λίγο πριν ξεκινήσει η ηχογράφησή του αρρώστησε και μπήκε επειγόντως στο νοσοκομείο. Επίσης, ο Καλδάρας στο δίσκο αυτό συνεργάστηκε για πρώτη και τελευταία φορά με τους τραγουδιστές Χαράλαμπο Γαργανουράκη και Λιζέτα Νικολάου.
 1978 - Τα ορθόδοξα
 1979 - Δέκα χρόνια τραγούδι
 1980 - 30 Χρόνια Καλδάρας
 1981 - Η συνάντηση
 1983 - 30 Χρόνια Καλδάρας Νο2
 1983 - Τα παράπονα μου
 1984 - Όταν μιλούν τα τέλια (τραγουδούν Δ. Μητροπάνος και Κ. Στανίση)
 1984 - Οι μεγάλοι του ρεμπέτικου Νο15
 1990 - Οι Μπαλάντες του Περιθωρίου
 1990 - Αφιέρωμα στον Απόστολο Καλδάρα
 1990 - Νύχτωσε χωρίς φεγγάρι
 1990 - Τα κλασσικά του Απόστολου Καλδάρα
 1991 - Στον Απόστολο με αγάπη

 Εξωτερικοί Σύνδεσμοι 
 Στίχοι τραγουδιών του


 Βιβλιογραφία 
 Χατζηνικολάου, Νίκος, Απόστολος Καλδάρας : Αναφορά στη ζωή και το έργο του μεγάλου δημιουργού, εκδ.Ιανός, Θεσσαλονίκη 2008
 Αγγελής Γιώργος, ΛΑΪΚΟ ΤΡΑΓΟΥΔΙ ΜΕ ΤΡΙΚΑΛΙΝΗ ΚΑΤΑΓΩΓΗ, Η ΠΕΡΙΠΤΩΣΗ ΤΟΥ ΑΠΟΣΤΟΛΟΥ ΚΑΛΔΑΡΑ, πτυχιακή εργασία, Τ.Ε.Ι ΗΠΕΙΡΟΥ, ΣΧΟΛΗ ΜΟΥΣΙΚΗ ΤΕΧΝΟΛΟΓΙΑΣ ΤΜΗΜΑ ΛΑΪΚΗΣ & ΠΑΡΑΔΟΣΙΑΚΗΣ ΜΟΥΣΙΚΗΣ, ΑΡΤΑ, 2013 https://apothetirio.lib.uoi.gr/xmlui/bitstream/handle/123456789/6294/225.pdf 

 Παραπομπές 

Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Έλληνες μπουζουκτσήδες